TÖRVÉNYEINK TÖRTÉNETE AZ AUSZTRIAI HÁZ ALATT. 977 
sen, ő felsége pedig a k. tábla ülnökeinek napi díjait körmöci kamarájából 
fizettesse ki. 
A 45-ik ágazat, mely által vitézlő Lipthay Imre azon 5000 tallér- 
nak visszafizetésétől, melylyel a fényes portához küldött követség által aján- 
dékokra és jutalomdíjakra tett költségeknek födözésére kölcsön venni 
kényszerülve volt, örököseivel együtt felmentetik. 
A 46-ik ágazat, melyben a rendek, megújítván az 1608 k. e. 22-ik 
ágazatot, a bányáknak ő felségétől nevezendő biztosok általi kiszabadítá- 
sát , és ingyenes visszavételét, a mostani birtokosokon az 1609 : 54-ik tör- 
vénycikk azért, mert pénzeiket a bányák jövedelmeiből már többszörösen 
bevették , a kamatok pedig hazánk törvényei szerint tilosak , nem segél- 
hetvén , — minél előbb megkezdetni rendelik, és egyszersmind a királyt 
megkérik: hogy a pénzverésre felügyelői hivatal iránt az esztergomi ér- 
sekkel értekezni , és azt visszaállítani kegyeskedjék, 
A 50-ik ágazat, melyben a győri püspök és káptalan által az ottani 
várbeli főnökök, s élelmi és másféle királyi tisztek ellen tett panaszok 
iránt hozott 1618: 26-ik ágazat, mivel az ott kinevezett választmány a 
közbejött mozgalmak miatt munkáját nem teljesítheté, minél előbb foga- 
natosíttatni rendeltetik , s egy elholt választmányi tag helyett más nevez- 
tetvén, a panaszló püspöknek és káptalannak részére az 1542; 21., 1552 : 
18., 1555 :12., és 1613 : 19-ik ágazatok is megújíttatnak, 
Az 51-ik ágazat, mely rendeli: hogy a véghelyi kapitányok vagy 
egyéb tiszteka kapusoknak és őröknek szükséges fának hordására sem tö- 
rök járom alatt létező , sem más nemeseket ne kényszeritsenek , és ha azt 
tennék, a sértett nemesek őket a rövid ágazatok erejénél perbe foghassák, 
s hogy e törvény a győri és komáromi óőrségről is értessék. 
Az 53-ik ágazat, mely határozza: hogy a véghelyi kapitányok , az 
ország által határozott ingyenes munkákkal megelégedvén, a szomszéd- 
uradalmakat további munkákra vagy fuvarozásra ne szorítsák, és az alat- 
tok álló katonáknak kihágásait büntessék; mit ha meg nem tennének , a 
bántalmat szenvedő jobbágynak ura őket a gonosztevóket pártolók ellen 
hozott törvényeknél fogva perbe foghassa; és hogy az e perben törvény elé 
állíttatni kért bűntevőket, ha elmarasztaltatnak , a kapitányok büntetésre 
kiadni tartozzanak, máskép ők ugyanazoknak vérdíjaikkal bünhödjenek , 
az elmarasztalt bűntevők pedig a fó- vagy alispánok , avagy főkapitányok 
által akárhol az országban fogattassanak be, és büntetés alá vettessenek. 
M. TT. ÉVK. VIII. 2. 48 
